Document ID: 31984L0527

Padomes Direktīva 84/527/EEK
(1984. gada 17. septembris)
par dalībvalstu tiesību aktu tuvināšanu attiecībā uz metinātiem gāzes baloniem no neleģēta tērauda
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu, un jo īpaši tā 100. pantu,
ņemot vērā Komisijas priekšlikumu [1],
ņemot vērā Eiropas Parlamenta atzinumu [2],
ņemot vērā Ekonomikas un sociālo lietu komitejas atzinumu [3],
tā kā dalībvalstīs uz gāzes balonu ražošanu un pārbaudi attiecas obligāti noteikumi, kas katrā dalībvalstī ir atšķirīgi, tādējādi traucējot šādu balonu tirdzniecību; tā kā tāpēc ir vajadzīgs šos noteikumus tuvināt;
tā kā Padomes Direktīvā 76/767/EEK (1976. gada 27. jūlijs) par dalībvalstu tiesību aktu tuvināšanu attiecībā uz kopīgiem noteikumiem, ko piemēro spiedtvertnēm un to inspekcijas metodēm [4], izklāstītas jo īpaši šādu tvertņu EEK tipa apstiprināšanas un verifikācijas procedūras; tā kā saskaņā ar šo direktīvu ir lietderīgi noteikt to, kādām tehniskajām prasībām jāatbilst EEK tipa metinātiem gāzes baloniem no neleģēta tērauda ar tilpumu no 0,5 līdz 150 litriem to neierobežotai laišanai apgrozībā, realizēšanai un izmantošanai pēc pārbaudes veikšanas un attiecīga marķējuma un simbolu uzlikšanas,
IR PIEŅĒMUSI ŠO DIREKTĪVU.
1. pants
Šī direktīva attiecas uz metinātiem neleģēta tērauda gāzes baloniem, kuri veidoti no vairākām ne biezākām par 5 mm daļām, kurus var vairākas reizes atkārtoti uzpildīt, kuru tilpums ir no 0,5 līdz 150 litriem ieskaitot, kuri domāti saspiesto, sašķidrināto vai izšķīdināto gāzu glabāšanai un transportēšanai, izņemot gāzes, kas sašķidrinātas ļoti zemā temperatūrā, un acetilēnu. Šo balonu projekta spiediens (Ph) nepārsniedz 60 bārus. Šie gāzes baloni še turpmāk saukti "baloni".
2. pants
Šajā direktīvā "EEK tipa balons" nozīmē jebkādu balonu, kas konstruēts un ražots tā, ka tas atbilst šīs direktīvas un Direktīvas 76/767/EEK prasībām.
3. pants
Neviena no dalībvalstīm, pamatojoties uz iemesliem, kas saistīti ar balona ražošanu vai pārbaudi saskaņā ar Direktīvu 76/767/EEK un šo direktīvu, nedrīkst atteikt, aizliegt vai ierobežot EEK tipa balonu laišanu tirgū un ieviešanu ekspluatācijā.
4. pants
Visus EEK tipa balonus pakļauj EEK tipa apstiprināšanai.
Visus EEK tipa balonus pakļauj EEK verifikācijai, izņemot balonus, kuru ietilpība nav lielāka par 1 litru.
5. pants
Visus grozījumus, kas vajadzīgi, lai pielāgotu tehnikas progresam šīs direktīvas I pielikuma 1. iedaļu, 2.1.1., 2.3.punktu, izņemot 2.3.3., 2.4.punktu, izņemot 2.4.1. un 2.4.2.1., 3.1.1., 3.1.2., 3.3., 3.4., 3.5.punktu, 5.iedaļu, izņemot 5.2.2. un 5.3.punktu, un 6. iedaļu, kā arī II un III pielikumu, veic saskaņā ar Direktīvas 76/767/EEK 20. pantā izklāstīto procedūru.
6. pants
Direktīvas 76/767/EEK 17. pantā izklāstīto procedūru var piemērot šīs direktīvas I pielikuma 2.2., 2.3.2. un 3.4.1.1. punktam.
7. pants
1. Dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības 18 mēnešos no tās izziņošanas [5], un dalībvalstis par to tūlīt informē Komisiju.
2. Dalībvalstis nodrošina to, ka galvenie valsts tiesību akti, ko tās pieņem jomā, uz ko attiecas šī direktīva, tiek darīti zināmi Komisijai.
8. pants
Šī direktīva adresēta dalībvalstīm.
Briselē 1984. gada 17. septembrī

Labels: 7
3
15
1